OpenLLM-France/wikimedia huggingface dataset:
# Ay Timur

Ay Timur Muhammad (o Muhammad Ay Teymur) fou un cap dels sabardar i governant de Sabzawar. Era fill d'un esclau i va succeir en la direcció dels sabardars a Masud.
Fou reclutat per Masud junt amb altres turcs per ampliar la seva milícia de bandits i dervixos. Masud li va encarregar el govern de Sabzawar quan va fer campanya contra Herat el 1342 i contra Mazanderan el 1344. En aquesta darrera regió Masud i el seu exèrcit foren derrotats i el cap va morir. Ay Timur es va trobar llavors com a cap dels sabardars, que dominaven també Nishapur.
Atacat per Takhay Timur (Ṭaḡāy Tīmūr) i per Argunshah Djawni Kurbani (mongol Je'ün Gurban) va reconèixer la sobirania de Taqay Timur (1345) com acredita una moneda emesa a Sabzawar en aquest any. Va ampliar les seves forces amb les dels dervixos xiïtes desmobilitzats després de la mort del seu cap Hasan Djuri a mans de Masud. Els dervixos però veien a Ay Timur com un home de Masud i representant de la burgesia de Bashtin (d'eon era originari el primer cap dels sabardars Abd al-Razzak Bashtini) que no els tenien en consideració. Amb l'excusa de la seva manca de respecte pels dervixos, la seva preferència per la massa i els comuns, i el fer inadequat de ser regits pel fill d'un esclau, el van deposar (1346) i sota la direcció de l'aristocràcia de Sabzawar dirigida per Shams al-Din Ali, i el van matar (agost/setembre del 1346)

## Nota

* ↑ dinastia revolucionaria que va existir al nord-est de Pèrsia del 1336 al 1381

## Bibliografia

* J. M. Smith, Jr., The History of the Sarbadār Dynasty, 1336-1381 A.D., and Its Sources, La Haia i París, 1970

## Vegeu també

* Abd al-Razzak Bashtini
# Ay çöreği

Ay çöreği és un tipus de çörek turc tradicional, en forma de lluna creixent o mitja lluna que se suposa que va inspirar el croissant.

## Etimologia

Ay és lluna en turc, mentre que çörek significa pa rodó, en el mateix idioma. Seguint les regles de la gramàtica turca, en escriure les dues paraules conjuntament es converteixen en "ay çöreği".

## Varietats

Fet de farina de blat i amb un farcit de cacau, sucre i altres ingredients com panses de raïm, nous, ametlles o avellanes, l'ay çöreği és un pa dolç, similar a un kurabiye. Algunes receptes tradicionals inclouen fruites de cirerer de guineu, avui una mica difícils d'aconseguir. Gairebé sempre té canyella, o a vegades anís, per tal de generar aroma.
Actualment també es poden trobar varietats salades farcides amb ingredients com ara formatge o espinacs.
La seva forma recorda la Lluna en estat creixent.

## Vegeu també

* Acıbadem kurabiyesi
* Mitja lluna
* Paskalya çöreği

## Referències

* ↑ http://www.etimolojiturkce.com/kelime/kruvasan
* ↑ http://www.etimolojiturkce.com/kelime/ay
* ↑ http://www.nisanyansozluk.com/?k=%C3%A7%C3%B6rek&x=-1223&y=-174
* ↑ http://www.etimolojiturkce.com/kelime/%C3%A7%C3%B6rek

## Enllaços externs

* Imatges de "ay çöreği"
* Recepta en turc Arxivat 2015-05-18 a Wayback Machine.
# Barraca V (Aiguamúrcia)

La Barraca V és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una petita construcció associada als respectius marges dels seus laterals. La coberta és de pedruscall i les seves cornises horitzontals. El portal és dovellat amb arc de descàrrega i orientat a l'Oest.
Interiorment està coberta amb una falsa cúpula tancada amb una llosa, a una alçada màxima de 2'70m. La seva planta és rectangular i amida: Fondària 2'50m. Amplada 2'13m. No disposa de cap element funcional.

## Referències

* 1 2 «Barraca V». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Badia de Tànger

La Badia de Tánger (en àrab: خليج طنجة, Chalidż Tandża; en francès: Baie de Tanger) és un cos d'aigua a prop de Tànger al nord del país africà del Marroc, i en les proximitats de l'estret de Gibraltar. Generalment, el Cap Espartel i el Cap Malabata defineixen els seus límits.
L'Avinguda d'Espanya (Avenue d'Espagne) està al llarg de la badia i és famosa pels seus hotels.

## Vegeu també

* Geografia del Marroc
* Geografia d'Àfrica

## Referències

* ↑ Morocco, Dorling Kindersley Eyewitness Travel Guides, 2006, p. 141
# Aïda Valls Mateu

Aïda Valls Mateu és una investigadora catalana, doctora en enginyeria informàtica i intel·ligència artificial i especialitzada en anàlisi de dades i sistemes de recomanació. Exerceix com a professora al Departament d’Enginyeria Informàtica i Matemàtiques de la Universitat Rovira i Virgili, on també lidera el grup de recerca ITAKA. Ha estat guardonada amb el Premi DonaTIC 2023 de la Generalitat de Catalunya en la categoria Acadèmica/Investigadora, reconeixent la seva contribució al camp de les tecnologies emergents. També ha participat en iniciatives per promoure la presència femenina en les TIC, com a delegada a Tarragona de les comissions de gènere donesCOEINF i donesACIA.

## Referències

* ↑ «La professora Aïda Valls rep el Premi DonaTIC 2023 de la Generalitat com a referent en l’àmbit tecnològic», 17-11-2023. [Consulta: 11 febrer 2024].
* ↑ Periódico, El. «Els 'Premis DonaTIC 2023' reconeixen set dones i dues entitats com a referents en l'àmbit tecnològic», 22-11-2023. [Consulta: 11 febrer 2024].

## Publicacions

* López, Beatriz; Valls, Aïda; Aldea, Arantza. Iniciació a la programació. Universitat Rovira i Virgili, Servei Lingüístic, 2001. ISBN 978-84-8424-052-5.

## Enllaços externs

* «Aïda Valls Mateu - Universitat Rovira i Virgili». [Consulta: 11 febrer 2024].
# Aïllament

«Aïllament» té aquests significats:
* Biologia:
** Aïllament (microbiologia), procés per a separar un microorganisme d'una mostra
** Aïllament reproductiu, conjunt de característiques, comportaments i processos i processos fisiològics que impedeixen que els membres de dues poblacions diferents puguin produir descendència
* Ciències de la salut:
** Aïllament sanitari en humans, una mesura per controlar la propagació de malalties contagioses.
* Enginyeria:
** Aïllament elèctric, procés pel qual un material no permet el flux del corrent elèctric
** Aïllament galvànic, el circuit de sortida està, elèctricament i físicament, aïllat del circuit d'entrada
** Aïllament sísmic, col·lecció d'elements estructurals per desconnectar una superestructura de l'edifici d'un terreny en moviment
** Aïllament tèrmic, procés pel qual un material d'alta resistència tèrmica limita la transmissió d'energia calorífica entre dos ambients
* Geografia:
** Aïllament topogràfic, distància des d'un cim al punt més proper d'igual alçada
# Bandera de Buckinghamshire

La bandera de Buckinghamshire és la bandera del comtat anglès de Buckinghamshire. La bandera representa sobre un camp bicolor vermell i negre un cigne blanc encadenat d'or. L'emblema del cigne es remunta a l'època anglosaxona quan el comtat era conegut per criar cignes per al rei. La bandera es va registrar a l'Institut de la Bandera el 20 de maig de 2011.

## Disseny

Aquesta és la bandera tradicional de Buckinghamshire que presenta un cigne encadenat (The Bohun swan) d'or sobre un bicolor de vermell i negre. El cigne de Bohun també conegut com a cigne de Bucks era una ensenya heràldica utilitzada originalment a Anglaterra per la família noble medieval de Bohun, comtes d'Hereford i comtes d'Essex. El cigne també apareix a les armes d'algunes de les ciutats històriques de Buckinghamshire, com Aylesbury, Buckingham, Chesham, Marlow i High Wycombe.

### Colors

| Scheme | Vermell | Negre | Blanc | Groc |
| Pantone | 186C | Negre | Blanc | 116C |
| RGB | 200-16-46 | 0-0-0 | 255-205-0 | |
| HTML | #c8102e | #000000 | #FFFFFF | #FFCD00 |
| CMYK | 0-27-94-0 | 0-0-0-100 | 0-0-0-0 | 5-99-84-0 |

## Referències

* 1 2 «Buckinghamshire». Flag Institute.
* ↑ «Buckinghamshire». British County Flags. [Consulta: 20 juny 2022].
# Bade

Bade (o Barde o Bedde) és una Local Government Area (LGA) a l'estat de Yobe amb capçalera a Gashua. La superfície és de 772 km² i la població (cens del 2006) és de 139.782 habitants. A la LGA es parlen les llengües bade i duwai.

## Referències

* ↑ «Nigeria: Administrative Division (States and Local Government Areas) - Population Statistics, Charts and Map». [Consulta: 19 desembre 2021].
# Bansloi

Bansloi és un riu de l'Índia que neix a l'estat de Jharkhand, i corre en direcció a l'est cap als districtes de Birbhum i Murshidabad. Desaigua en el riu Bhagirathi-Hoogly (també conegut com a riu Hugli o Hoogly) a l'altre costat de la vila de Jangipur.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bellefontaine (Ohio)

Bellefontaine és una població dels Estats Units a l'estat d'Ohio. Segons el cens del 2000 tenia 13.069 habitants.

## Demografia

Segons el cens del 2000, Bellefontaine tenia 13.069 habitants, 5.319 habitatges, i 3.436 famílies. La densitat de població era de 576 habitants per km².
Dels 5.319 habitatges en un 34,1% hi vivien nens de menys de 18 anys, en un 45,7% hi vivien parelles casades, en un 14,4% dones solteres, i en un 35,4% no eren unitats familiars. En el 30,5% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,01.
Per edats la població es repartia de la següent manera: un 28,1% tenia menys de 18 anys, un 10% entre 18 i 24, un 29,1% entre 25 i 44, un 19,9% de 45 a 60 i un 12,9% 65 anys o més.
L'edat mediana era de 33 anys. Per cada 100 dones de 18 o més anys hi havia 86,4 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellefontaine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bellefontaine». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bathyraja trachouros

Bathyraja trachouros és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí, de clima temperat i demersal que viu entre 400–800 m de fondària.

## Distribució geogràfica

Es troba a l'oceà Pacífic nord-occidental: el nord del Japó.

## Observacions

És inofensiu per als humans.

## Referències

* ↑ Ishiyama R., 1958. Studies on the rajid fishes (Rajidae) found in the waters around Japan. J. Shimonoseki Coll. Fish. v. 7 (núms. 2-3). 191-394.
* ↑ BioLib (anglès)
* ↑ Ishiyama, R., 1958. Studies on the rajid fishes (Rajidae) found in the waters around Japan. Journal of the Shimonoseki College of Fisheries v. 7 (núms. 2-3): 191-394, Pls. 1-3.
* 1 2 3 4 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Ishihara, H., 1990. Study on the systematics and fishery resources of the North Pacific skates (Pisces: Chondrichthyes: Rajidae). Tokyo University. 186 p. Tesi doctoral.
* ↑ Ishiyama, R., 1967. Fauna Japonica. Rajidae (Pisces). Biogeogr. Soc. Jpn. (Tòquio): i-vi, 1-82.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Mould, B., 1994. A world list of rays. The scientific nomenclature and distribution of the recent Batoidea (Batoidea, Elasmobranchii, Chondrichthyes). Universitat de Nottingham, Gran Bretanya. 82 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Bathyraja scaphiops

Bathyraja scaphiops és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Depredadors

A les Illes Malvines és depredat per Bathyraja griseocauda.

## Hàbitat

És un peix marí, de clima temperat i demersal.

## Distribució geogràfica

Es troba a l'oceà Atlàntic sud-occidental: des de l'Uruguai fins a l'Argentina.

## Observacions

És inofensiu per als humans.

## Referències

* ↑ Ishiyama R., 1958. Studies on the rajid fishes (Rajidae) found in the waters around Japan. J. Shimonoseki Coll. Fish. v. 7 (núms. 2-3). 191-394.
* ↑ BioLib (anglès)
* ↑ Norman, J. R., 1937. Coast fishes. Part II. The Patagonian region. Discovery Reports v. 16: 1-150, Pls. 1-5.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ FishBase (anglès)
* 1 2 3 FishBase (anglès)
* ↑ Menni, R.C. i L.O. Lucifora, 2007. Condrictios de la Argentina y Uruguay. ProBiota, FCNyM, UNLP, Serie Técnica-Didáctica, La Plata, l'Argentina, 11: 1-15.
* ↑ Brickle, P., V. Laptikhovsky, J. Pompert i A. Bishop, 2003. Ontogenetic changes in the feeding habits and dietary overlap between three abundant rajid species on the Falkland Islands' shelf. J. Mar. Biol. Assoc. UK 83(6):1119-1125.
* ↑ Cousseau, M.B., D.E. Figueroa, J.M. Díaz de Astarloa, E. Mabragaña i L.O. Lucifora, 2007. Rayas, chuchos y otros batoideos del Atlántico sudoccidental :34°S-55°S. Mar del Plata: INIDEP, 2007 102 p.: ill.; 24 x 17 cm.
* ↑ Lloris, D. i J. Rucabado, 1991. Ictiofauna del canal Beagle (Tierra de Fuego), aspectos ecológicos y análisis biogeográfico. Publ. Espec. Inst. Esp. Oceanogr. 8, Madrid, l'Estat espanyol. 182 p.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* McEachran, J.D. i L.J.V. Compagno, 1982. Interrelationships of and within Breviraja' based on anatomical structures (Pisces: Rajoidei). Bull. Mar. Sci. 32(2):399-425.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Bathyraja richardsoni

Bathyraja richardsoni és una espècie de peix de la família dels raids i de l'ordre dels raïformes.

## Morfologia

* Els mascles poden assolir 175 cm de longitud total.
* És de color grisós.

## Alimentació

Menja principalment peixos i, també, petites quantitats de gambes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes (48°N-42°S) que viu entre 1.370-2.500 m de fondària.

## Distribució geogràfica

Es troba al Canadà, França i Nova Zelanda.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Stehmann, M. i D.L. Bürkel, 1984. Rajidae. p. 163-196. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and Mediterranean. UNESCO, París. vol. 1.
* ↑ Stehmann, M. i D.L. Bürkel, 1984.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Cox, G. i M. Francis, 1997. Sharks and rays of New Zealand. Canterbury Univ. Press, Univ. of Canterbury. 68 p.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* ↑ FishBase (anglès)
* ↑ Clarke, M.W., 2000. Records of deep water chondrichthyan fish caught on long-line in the Rockall Trough. J. Mar. Biol. Assoc. U.K. 80:377-378.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ Haedrich, R.L. i N.R. Merrett, 1988. Summary atlas of deep-living demersal fishes in the North Atlantic Basin. J. Nat. Hist. 22:1325-1362.
* ↑ Scott, W.B. i M.G. Scott, 1988. Atlantic fishes of Canada. Can. Bull. Fish. Aquat. Sci. 219: 731 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Bagnell

Bagnell és una població dels Estats Units a l'estat de Missouri. Segons el cens del 2000 tenia 86 habitants.

## Demografia

Segons el cens del 2000, Bagnell tenia 86 habitants, 36 habitatges, i 20 famílies. La densitat de població era de 70,6 habitants per km².
Dels 36 habitatges en un 30,6% hi vivien nens de menys de 18 anys, en un 38,9% hi vivien parelles casades, en un 11,1% dones solteres, i en un 41,7% no eren unitats familiars. En el 38,9% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3.
Per edats la població es repartia de la següent manera: un 27,9% tenia menys de 18 anys, un 9,3% entre 18 i 24, un 29,1% entre 25 i 44, un 20,9% de 45 a 60 i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 25.313 $ i la renda mediana per família de 27.857 $. Els homes tenien una renda mediana de 22.083 $ mentre que les dones 16.563 $. La renda per capita de la població era de 14.633 $. Cap de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bagnell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bagnell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Bagnes

Bagnes és un municipi suís del cantó del Valais, situat al districte d'Entremont. En el seu municipi hi ha el poble de Verbier, important centre d'esquí.

## Geografia

Bagnes és el tercer municipi de Suïssa. Fins al 2009 va ser el municipi més extens, amb una superfície comparable al cantó de Schaffhausen i el cantó de Zug. Ara bé, amb la incorporació de Wiesen a Davos, aquest és el municipi més extens de Suïssa. Es tracta del setè municipi més poblat del Valais, després de les ciutats de la vall del Roine.

## Política i administració

L'executiu del municipi és compost de nou membres elegits cada quatre anys. El president (alcalde) és Éloi Rossier.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Las furias (pel·lícula de 2016)

Las furias és una pel·lícula dramàtica espanyola del 2016 escrita i dirigida pel dramaturg Miguel del Arco en el que és la seva opera prima. És protagonitzada per Carmen Machi, Alberto San Juan i Bárbara Lennie. Es tracta d'una pel·lícula sobre la família, les mentides i la falta de comunicació, que el director defineix així: "La cinta retrata a la societat fonamentalment en la incapacitat de pactar".

## Sinopsi

La Marga, la matriarca de la família Ponte Alegre, està disposada a vendre la casa d'estiueig de la família, així que anima els seus tres fills a anar-hi per triar tants objectes com vulguin conservar.

## Repartiment

* Nuria García ... Furia 1
* Marta López Mazorra ... Furia 2
* Ángela Peral ... Furia 3
* Carmen Machi ... Casandra
* Pere Arquillué ... Gus
* Alberto San Juan... Aki
* Gonzalo de Castro... Héctor
* Emma Suárez ... Ana
* Mercè Sampietro... Marga
* José Sacristán ... Leo
* Lucía Balas ... María niña
* Macarena Sanz ... María
* Bárbara Lennie ... Julia

## Crítiques

| « | "Sobre el paper, elements més que suficients perquè 'Las furias' funcioni. Però alguna cosa passa i la joguina neix avariat. (...) les peces no acaben d'encaixar i l'excés acaba per devorar a la intensitat. (...) Puntuació: ★★ (sobre 5)" | » |
| — Quim Casas: Diari El Periódico |||
| « | "Destaca (...) per la seva eloqüència narrativa i estilística (...) Per la seva naturalesa espasmòdica i teatral, 'Les fúries' troba filiació en precisos films de Sam Mendes, P.T. Anderson o Woody Allen. (...) Puntuació: ★★★½ (sobre 5)" | » |
| — Sergio F. Pinilla: Cinemanía |||

## Nominacions i premis

Macarena Sanz fou nominada a la millor actriu revelació a les Medalles del Cercle d'Escriptors Cinematogràfics de 2016 i al Premi Unión de Actores a la millor actriu de repartiment de cinema. També fou nominada a l'Espiga d'Or de la Seminci de 2016. Nogensmenys, va rebre el "premi al pitjor director" als Premis YoGa 2017.

## Referències

* ↑ Miguel del Arco: Las furias retrata la incapacidad de pactar, Cadena Ser, 21 d'octubre de 2016
* ↑ 'Las furias': mas exceso que intensidad, El Periódico, 10 de novembre de 2016
* ↑ Las Furias a Cinemanía
* ↑ «Medallas del CEC a la producción española de 2016». Círculo de Escritores Cinematográficos. Arxivat de l'original el 2021-02-13. [Consulta: 25 febrer 2018].
* ↑ Payasos una noche, mujeres mañana, diferentes y unidos siempre al web de l'AISGE
* ↑ Miguel del Arco debuta en el largometraje con 'Las furias', una tragicomedia sobre la familia, la palabra y el amor, La Vanguardia, 7 de novembre de 2016
* ↑ Morrallas y lágrimas: el peor cine español se cita en los YoGa 2017, los anti Goya, El Confidencial, 31 de gener de 2017